Cuneiform Tablet ICK 1 17b
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-ki-ta-a ù {d}IŠKUR-ba-ni qí-bi₄-ma um-ma na-ra-am-tum-ma mì-nu-um a-ni-tum ša ṭup-pá-am 2 ú-ba-an šu-lu-um-ku-nu lá tù-šé-ba-lá-ni-ni a-ṣé-er a-na eš₁₅-ri-šu ḫa-al-qá-ku-ni-ma ù li-bi₄-i na-as-ḫu ù a-tù-nu šu-lu-um-ku-nu lá tù-šé-ba-lá-ni-ni mì-nu-um a-ni-tum ša lu-qú-ut a-ḫi-ku-nu sà-pu-ḫa-at-ni-ma ù ki-ma a-ḫu-ku-nu a-ší-ra-am lá i-šu-ú té-ta-na-pá-ša-ni-ni ù-lu ṭup-pá-am šé-bi-lá-nim-ma PA.DU lá-ḫu-za-ku-nu-tí lu a-ḫu-ku-nu lu ur-dum iš-tí KÙ.BABBAR ta-za-ni-a ḫu-bu-lam ma-num i-ša-qal a pu-ḫi-ku-nu a-na-kam ki-ma a-ḫu-ku-nu ù a-bu-ku-nu KÙ.BABBAR a-na É a-lim{ki} ḫa-bu-lu lá tí-de₈-a i-ṣé-er ša a-šùr KÙ.BABBAR DAM.GÀR-ru-tim ir-tí-bi-ma i-ma-šu-ḫu-ku-nu-ma ù ta-áš-ta-pu-a-ma kà-ra-am lá ta-ma-ḫa-ra <gap> lá tù-pá-ḫa-ra ù šu-ma a-ta a-ḫu-ra-tí i-ku-pì-a ṭur₄-da-am ma-ma-an ša e-ṣí ù še-am i-ša-a-ma-ni lá-šu